
PATVIRTINTA
Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2018 m. balandžio 27 d. įsakymu Nr. V-182
(Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2022 m. rugsėjo 20 d. įsakymo Nr. V-293 redakcija)
PRIEMONIŲ IR PASLAUGŲ PRIEŽIŪROS SKYRIAUS NUOSTATAI
I skyrius
BENDROSIOS NUOSTATOS
1. Priemonių ir paslaugų priežiūros skyriaus nuostatai (toliau – Nuostatai) nustato Užimtumo tarnybos prie Socialinės apsaugos ir darbo ministerijos (toliau – Užimtumo tarnyba) Priemonių ir paslaugų priežiūros skyriaus (toliau – Skyrius) statusą, uždavinius, funkcijas, teises, veiklos organizavimą ir atsakomybę.
2. Skyrius yra Užimtumo tarnybos struktūrinis padalinys, nesantis kitame struktūriniame padalinyje, tiesiogiai pavaldus ir atskaitingas Užimtumo tarnybos direktoriui.
3. Skyrius savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Užimtumo tarnybos direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais.
4. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Užimtumo tarnybos direktoriaus patvirtintu Užimtumo tarnybos pareigybių sąrašu. Skyriaus valstybės tarnautojų ir darbuotojų, dirbančių pagal darbo sutartis, (toliau – valstybės tarnautojai ir darbuotojai) kompetenciją, funkcijas, pavaldumą nustato jų pareigybių aprašymai.
5. Skyrius turi dokumentų blanką.
II SKYRIUS
skyriaus UŽDAVINIAI IR FUNKCIJOS
6. Skyriaus uždaviniai yra:
6.1. formuoti ir įgyvendinti Priemonių ir paslaugų priežiūros politiką Užimtumo tarnyboje;
6.2. vykdyti ES struktūrinių fondų ir Valstybės biudžeto finansuojamų projektų įgyvendinimo aprašų, tvarkų ir procedūrų laikymosi vertinimą.
7. Skyrius, įgyvendindamas jam nustatytus uždavinius, vykdo šias funkcijas:
7.1. Priemonių ir paslaugų priežiūros politikos formavimo srityje:
7.1.1. formuoja Priemonių ir paslaugų priežiūros politiką ir užtikrina jos įgyvendinimą; 
7.1.2. užtikrina Priemonių ir paslaugų priežiūros vykdymą. 
7.2. Priemonių ir paslaugų priežiūros srityje: 
7.2.1. rengia Priemonių ir paslaugų priežiūrai reikalingus norminius teisės aktus, užtikrina jų vykdymą, esant poreikiui atlieka pakeitimus;
7.2.2. rengia Priemonių ir paslaugų priežiūros vykdymo ketvirtinius, metinius planus;
7.2.3. vykdo planinius ir neplaninius patikrinimus Priemonių ir paslaugų taikymo, organizavimo, įgyvendinimo veiklose, jų atitikimą teisės aktų reikalavimams;
7.2.4. identifikuoja Priemonių įgyvendinimo rizikos veiksnius, įtakojančias įgyvendinamų Priemonių kokybę:
7.2.4.1. atlieka įmonių ir fizinių asmenų, kai jie yra darbdaviai, vertinimą pagal rizikos kriterijus;
[bookmark: _Hlk114838290]7.2.4.2. atlieka darbo rinkos paslaugų taikymo analizę ir rizikos vertinimą bei nustato jų taikymo atitikimą teisės aktams;
7.2.4.3. atlieka užimtumo rėmimo priemonių įgyvendinimo ir paslaugų organizavimo analizę;
[bookmark: _Hlk30675321]7.2.4.4. atlieka Priemonių sutarčių kontrolės stebėseną, teikia informaciją klientų aptarnavimo skyriams dėl Priemonių sutarčių administravimo; 
7.2.5. vertina Priemonių ir paslaugų priežiūros rezultatus, teikia departamentų skyriams, jų kompetencijai priskirtais klausimais; 
7.2.6. vykdo Priemonių ir paslaugų priežiūros patikrinimų metu nustatytų trūkumų pažangos stebėseną;
7.2.7. rengia ūkio subjektų priežiūrą reguliuojančių teisės aktų sąrašus bei pagal poreikį juos atnaujina.
8. Skyrius taip pat vykdo šias funkcijas:
8.1. įgyvendina Užimtumo tarnybos direktoriaus įsakymus ir pavedimus;
8.2. dalyvauja darbo grupėse ir komisijose konkrečioms užduotims atlikti bei pasitarimuose;
8.3. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas;
8.4. dalyvauja įgyvendinant kitų struktūrinių padalinių veiklos procedūras;
8.5. vykdo išankstinę ir einamąją finansų kontrolę;
8.6. nustato Skyriaus valstybės tarnautojų ir darbuotojų mokymo bei kvalifikacijos tobulinimo poreikį ir teikia Žmogiškųjų išteklių valdymo skyriui;
8.7. analizuoja Skyriaus funkcijų vykdymui reikalingų duomenų poreikį, formuluoja pasiūlymus ir rengia užduotis programinės įrangos kūrimui ir tobulinimui, dalyvauja testuojant sukurtą programinę įrangą;
8.8. vizuoja Užimtumo tarnybos įsakymų, sutarčių projektus ir kitus dokumentus Skyriaus kompetencijai priskirtais klausimais;
8.9. rengia Užimtumo tarnybos teisės aktų ir kitų dokumentų projektus Skyriaus kompetencijai priskirtais klausimais;
8.10. pildo Skyriaus valstybės tarnautojų ir darbuotojų darbo laiko apskaitos žiniaraščius;
8.11. tvarko vidaus tvarkos taisyklių, Etikos kodekso Skyriaus veiklos dokumentus, užtikrina tinkamą dokumentų saugojimą, naikinimą ir perdavimą Dokumentų valdymo skyriui;
8.12. pagal kompetenciją vykdo kitas teisės aktų nustatytas funkcijas.
III SKYRIUS
skyriaus TEISĖS
9. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
9.1. teikti Užimtumo tarnybos pasiūlymus dėl teisės aktų tobulinimo;
9.2. gauti iš Užimtumo tarnybos struktūrinių padalinių pasiūlymus, pastabas ar išvadas dėl Skyriaus rengiamų teisės aktų ar kitų dokumentų projektų;
9.3. gauti Skyriaus funkcijoms vykdyti reikalingą informaciją iš Užimtumo tarnybos struktūrinių padalinių, kitų valstybės ir savivaldybių institucijų, įstaigų bei kitų juridinių ir fizinių asmenų;
9.4. rengti pasitarimus, organizuoti ir dalyvauti organizuojant seminarus, kitus renginius Skyriaus kompetencijai priskirtais klausimais;
9.5. dalyvauti Užimtumo tarnybos, kitų valstybės institucijų ir įstaigų ar savivaldybių komisijų (darbo grupių) veikloje;
9.6. įforminti Skyriaus blanke ir pasirašyti siunčiamus ar vidaus dokumentus Skyriaus kompetencijai priskirtais klausimais.
IV SKYRIUS
skyriaus VEIKLOS ORGANIZAVIMAS
10. Skyriaus darbas organizuojamas vadovaujantis Užimtumo tarnybos metiniais veiklos planais, Skyriaus metiniais ir ketvirtiniais veiklos planais, Nuostatais, Užimtumo tarnybos direktoriaus pavedimais ir rezoliucijomis.
11. Skyriaus veiklą organizuoja Skyriaus vedėjas (toliau – Vedėjas).
12. Vedėjas yra tiesiogiai pavaldus Užimtumo tarnybos direktoriui.
13. Vedėjo funkcijos:
13.1. planuoja ir organizuoja Skyriaus darbą: paskirsto užduotis Skyriaus valstybės tarnautojams ir darbuotojams bei kontroliuoja jų vykdymą, teikia pasiūlymus dėl Skyriaus veiklos tobulinimo;
13.2. rengia Skyriaus nuostatus ir Skyriaus valstybės tarnautojų ir darbuotojų pareigybės aprašymus ir teikia Užimtumo tarnybos direktoriui tvirtinti;
13.3. atsako už Skyriui pavestų uždavinių ir funkcijų atlikimą;
13.4. teikia Užimtumo tarnybos direktoriui pasiūlymus dėl:
13.4.1. vidaus darbo tvarkos dokumentų rengimo;
13.4.2. Skyriaus nuostatų ir pareigybių skaičiaus;
13.4.3. Skyriaus valstybės tarnautojų tarnybinės veiklos vertinimo;
13.4.4. valstybės tarnautojų ir darbuotojų kvalifikacijos kėlimo;
13.4.5. komisijų ir darbo grupių, skirtų specialioms užduotims vykdyti, sudarymo ir kitais klausimais;
13.4.6. dėl Skyriaus valstybės tarnautojų ir darbuotojų skatinimo, tarnybinių ar drausminių nuobaudų jiems skyrimo;
13.5. nustatyta tvarka atsiskaito Užimtumo tarnybos direktoriui už Skyriaus veiklą;
13.6. atsako už viešai privalomos skelbti informacijos turinio parengimą ir viešinimą;
13.7. vykdo kitas Vedėjo pareigybės aprašyme ir kituose teisės aktuose nustatytas funkcijas bei Užimtumo tarnybos direktoriaus pavedimus.
14. Laikinai nesant Vedėjo, teisės aktų nustatyta tvarka jo funkcijas laikinai vykdo Užimtumo tarnybos direktoriaus paskirtas asmuo.
15. Skyriaus valstybės tarnautojai ir darbuotojai tiesiogiai pavaldūs ir atsiskaito už pavedimų vykdymą Vedėjui. Savo darbą, jo režimą, atsižvelgiant į planuose bei pavedimuose numatytus kontrolinius terminus bei vidaus darbo tvarkos taisykles, valstybės tarnautojai ir darbuotojai planuoja savarankiškai.
16. Skyriaus valstybės tarnautojai ir darbuotojai atlieka pareigybės aprašyme nustatytas funkcijas, vykdo pavestas užduotis.
17. Skyriaus veiklą kontroliuoja Užimtumo tarnybos direktorius teisės aktų nustatyta tvarka.
18. Skyriaus veiklos kokybę vertina ir kontroliuoja Kokybės vadybos skyrius.
V SKYRIUS
BAIGIAMOSIOS NUOSTATOS
19. Skyrius Lietuvos Respublikos įstatymų ir kitų teisės aktų nustatyta tvarka reorganizuojamas, pertvarkomas arba likviduojamas Užimtumo tarnybos direktoriaus sprendimu.
20. Su šiais nuostatais pasirašytinai supažindinami visi Skyriaus valstybės tarnautojai ir darbuotojai.
21. Šie nuostatai gali būti keičiami ir (ar) papildomi Užimtumo tarnybos direktoriaus sprendimu.

